Jasmin Hamid

Jasmin Hamid (s. 18. helmikuuta 1984 Helsinki) on suomalainen näyttelijä, poliitikko ja sijoitusalan vaikuttaja. Hän on koulutukseltaan teatteri­taiteen maisteri.

Ura

Teatteri ja televisio 

Vuosina 1999–2002 Hamid toimi TV1:n nuorten­ohjelma Iineksen juontajana.

Opinnot hän aloitti Kruununhaan yläasteen tanssi­linjalla ja jatkoi Teatteri­korkea­koulussa vuosina 2003–2008 pää­aineenaan näyttelijän­työ. Hän valmistui teatteri­taiteen maisteriksi.

Vuonna 2007 hän näytteli nais­pää­roolissa Dania turkulaisen Linnateatterin esittämässä näytelmässä Sokeri­humala.

Hamid näytteli vuosina 2009–2013 Katariina Mäkelää MTV3:n draama­sarjassa Salatut elämät. Hamid kutsuttiin alun perin Sara Polvi­järven roolin koe­kuvauksiin, mutta päätyi lopulta Katariinan rooliin. Hamid jätti sarjan 4. loka­kuuta 2013, ja Jenni Banerjee näytteli Katariinaa keväästä 2014 alkaen esitetyissä jaksoissa. Hamid aloitti loka­kuussa 2013 MTV3:n lotto­lähetysten juontajana ja tuottajana.

Hamid työskentelee vapaana näyttelijänä.

Vaikuttaminen ja politiikka 

Hamid toimi Teatteri­korkea­koulun yli­oppilas­kunnan hallituksessa jäsenenä (2004–2005), ensimmäisenä vara­puheen­johtajana (2006) ja lopulta puheen­johtajana (2007).

Kunnallis­vaaleissa 2008 hän oli Helsingin vihreiden ehdokkaana Helsingissä ja valittiin 592 äänellä vara­valtuutetuksi. Kaudella 2009–2012 hän oli lisäksi kulttuuri- ja kirjasto­lautakunnan vara­jäsen. Syksyn 2012 kunnallis­vaaleissa hänet valittiin Helsingin valtuustoon . Hän on ollut kiinteistö­lautakunnan vara­puheen­johtaja vuodesta 2013 ja kaupungin­hallituksen vara­jäsen vuosina 2013–2014. Kunta­vaaleissa 2017 Hamid uusi valtuusto­paikkansa saaden .

Hamid on puhunut kiinteistö­lauta­kunnassa kaupunki­kulttuurin puolesta­. Hän on puolustanut Haka­niemen halli­kauppiaiden toivetta lasi­hallista ja estänyt kaupungin aikeet Hieta­lahden hallin myymisestä. Lisäksi hän on ollut varmistamassa Käpylän ja Karhupuiston lippakioskien toiminnan säilymisen alku­peräisiltä yrittäjillä.

Luottamustehtävät 

Kaupungin toimi­elimien lisäksi Hamid toimii Helsingin kaupungin asunnot Oy:n hallituksen puheen­johtajana. Aiemmin Hamid on toiminut Vantaan Energian hallituksessa, Helsingin Vihreiden hallituksessa ja Vihreiden nuorten ja opiskelijoiden liiton opiskelija­valtuuskunnassa.

Sijoittaminen 

Hamid aloitti sijoittamisen osakkeista. Hän osti ensimmäisen sijoitus­asuntonsa vuonna 2013 Helsingin Kalliosta. Hamid on tuonut esiin sitä, että vaikka sijoittajat ovat mediassa usein liitu­raita­pukuisia eko­nomeja, sopii sijoittaminen muillekin. Hän on rohkaissut tulevia sijoittajia aloittamaan jostakin: ”Oikeaa aikaa voi vatvoa loputtomiin, kun on ostanut jotakin osaketta, asioita alkaa seurata miltei automaattisesti enemmän.” Hamid on julkaissut Instagramissa SijoitusSunnuntai-videoita, jotka saivat esimerkiksi vuonna 2020 kymmeniä tuhansia katseluja viikoittain. Hamid on yksi Yle Aamun Jälkipörssin Talouselämän tarkkailijoita.

Tunnustuksia 

Vuonna 2020 Jasmin Hamid palkittiin vuoden sijoittajana Nordnetin järjestämässä äänestyksessä. Vuonna 2018 hän oli samassa kilpailussa kolmen parhaan joukossa.

Julkaisut

Bibliografia

Podcastit 

 Taloudellinen mielenrauha, yhdessä Danske Bankin senioristrategi Kaisa Kivipellon kanssa
 Mamma betalar, yhdessä Natalia Salmelan kanssa

Yksityiselämä 

Hamid on suomen­tataari. Hänen iso­vanhempansa ovat kotoisin Venäjän tataari­kylistä, hänen omat vanhempansa ovat syntyneet Suomessa. Hän avioitui Santtu Hulkkosen kanssa kesä­kuussa 2015. Heillä on vuonna 2018 syntynyt poika ja syys­kuussa 2020 syntynyt tytär. Hän puhuu lapsilleen tataaria.

Filmografia

Lähteet

Aiheesta muualla 

 

Suomalaiset näyttelijät
Helsingin kaupunginvaltuutetut
Vihreän liiton poliitikot
Suomen tataarit
Vuonna 1984 syntyneet
Elävät henkilöt
Podcast-juontajat
Suomalaiset tietokirjailijat